
ΤΕΥΧΟΣ ΔΕΥΤΕΡΟ 


Αρ 


. Φύλλου 2679 


ΑΠΟΦΑΣΕΙΣ 

Αριθμ. 2078/80743 

Καθορισμός των προϋποθέσεων και της διαδι¬ 
κασίας έναρξης λειτουργίας των επιχειρήσεων 
παραγωγής πολλαπλασιαστικού υλικού καλλι¬ 
εργούμενων φυτικών ειδών και των επιχειρήσε¬ 
ων εμπορίας του υλικού αυτού. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της παρ. 6 του άρθρου 5 και της παρ. 2 του άρθρου 
15 του ν. 1564/1985 «Οργάνωση παραγωγής και εμπο¬ 
ρίας του πολλαπλασιαστικού υλικού φυτικών ειδών» 
(ΑΊ 64). 

β) Των υποπαραγράφων Ε.5. και Ε.10. της παραγράφου 
Ε' του άρθρου πρώτου του ν. 4152/2013 «Επείγοντα μέ¬ 
τρα εφαρμογής των νόμων 4046/2012, 4093/2012 και 
4127/2013» (ΑΊ07), όπως ισχύουν. 

γ) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα κυβερνητικά 
όργανα» (Α' 98). 

2. Τον ν. 3919/2011 «Αρχή της επαγγελματικής ελευ¬ 
θερίας, κατάργηση αδικαιολόγητων περιορισμών στην 
πρόσβαση και άσκηση επαγγελμάτων» (Α'32), όπως τρο¬ 
ποποιήθηκε και ισχύει. 

3. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (Α' 116). 

4. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 210). 

5. Την αριθμ. 11226/133908/30-11-2016 απόφαση του 
Πρωθυπουργού και του Υπουργού Αγροτικής Ανάπτυξης 
καιΤροφίμων «Ανάθεση αρμοδιοτήτων στον Υφυπουργό 
Αγροτικής Ανάπτυξης καιΤροφίμων Βασίλειο Κόκκαλη» 
(Β' 3903). 

6. Την αριθμ. 19Λ/Ι/2012 γνωμοδότηση της Επιτροπής 
Ανταγωνισμού (Β' 3114). 


7. Την υπ' αριθμ. 197/64048/13-06-2017 εισήγηση της 
Γενικής Διεύθυνσης Οικονομικών Υπηρεσιών του Υπουρ¬ 
γείου Αγροτικής Ανάπτυξης καιΤροφίμων. 

8. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Σκοπός- πεδίο εφαρμογής 

Σκοπός της παρούσας απόφασης είναι ο καθορισμός 
των προϋποθέσεων και της διαδικασίας έναρξης λει¬ 
τουργίας των επιχειρήσεων παραγωγής πολλαπλασια¬ 
στικού υλικού καλλιεργούμενων φυτικών ειδών, καθώς 
και των επιχειρήσεων εμπορίας του υλικού αυτού, σε 
συμμόρφωση προς τις διατάξεις του άρθρου 3 του ν. 
3919/2011 (Α'32). 

Άρθρο 2 

Τύποι επιχειρήσεων παραγωγής και εμπορίας 
πολλαπλασιαστικού υλικού καλλιεργούμενων 
φυτικών ειδών 

1. Οι τύποι των επιχειρήσεων που παράγουν και εμπο¬ 
ρεύονται ή εμπορεύονται πολλαπλασιαστικό υλικό των 
ομάδων της παρ. 1 του άρθρου 3 και των κατηγοριών 
των περ. β, γ, δ, και ε της παρ. 2 του ιδίου ως άνω άρθρου 
του ν. 1564/1985 (Α' 164), καθορίζονται ως εξής: 

α) «Σποροπαραγωγική επιχείρηση», η οποία παράγει 
και εμπορεύεται πολλαπλασιαστικό υλικό παραγωγής 
της, των ομάδων των περ. α, β, γ και ε της παρ. 1 του 
άρθρου 3 του ν. 1564/1985 και των κατηγοριών των περ. 
β, γ, δ και ε της παρ. 2 του ιδίου ως άνω άρθρου, της 
κατηγορίας τυποποιημένος (5ΤΑΝϋΑΚϋ) σπόρος για τα 
κηπευτικά είδη, όπως αυτή ορίζεται στην περ. ε της παρ. 
2 του άρθρου 2 της αριθμ. 236989/12.5.2003 απόφασης 
των Υπουργών Οικονομίας και Οικονομικών και Γεωργί¬ 
ας (Β’ 705), καθώς και των φυτικών ειδών των ανωτέρω 
ομάδων με αρωματική και φαρμακευτική χρήση. 

Η επιχείρηση μπορεί να εισάγει από τρίτη χώρα ή να 
αποκτά από άλλα κράτη-μέλη της Ε.Ε. ή από την εγχώρια 
αγορά βασικό ή άλλο υλικό για τις ανάγκες σποράς ή 
φύτευσης της επιχείρησης καθώς και να πωλεί χονδρικά 
και λιανικά αποκλειστικά τα προϊόντα παραγωγής της 
στο εσωτερικό και το εξωτερικό. 

β) «Φυτωριακή επιχείρηση τύπου Α», η οποία παράγει 
και εμπορεύεται πολλαπλασιαστικό υλικό παραγωγής 
της, θαμνωδών και δενδρωδών ειδών συμπεριλαμβα¬ 
νομένων των περιπτώσεων χρήσης τους ως αρωματικά 
ή φαρμακευτικά φυτά, καθώς και αμπέλου των ομά¬ 
δων των περ. β και δ της παρ. 1 του άρθρου 3 του ν. 
1564/1985 και των κατηγοριών των περ. β, γ και δ της 
παρ. 2 του ιδίου ως άνω άρθρου και του υλικού 
ελαχίστων κοινοτικών προδιαγραφών για τα δενδρώδη 
της παρ. 8 του άρθρου 2 της αριθμ. 240460/5.5.2010 
απόφασης των Υπουργών Οικονομίας, Ανταγωνιστικό¬ 
τητας και Ναυτιλίας και Αγροτικής Ανάπτυξης και Τροφί- 
μων (Β' 622) και 5ΤΑΝϋΑΚϋ για το αμπέλι της παρ. Η του 
άρθρου 2 της αριθμ. 258676/29.9.2003 απόφασης των 
Υπουργών Οικονομίας και Οικονομικών και Γεωργίας (Β’ 
1517). Η επιχείρηση μπορεί να εισάγει από τρίτη χώρα ή 
να αποκτά από άλλα κράτη-μέλη της Ε.Ε. ή από την εγχώ¬ 
ρια αγορά βασικό ή άλλο υλικό για τις ανάγκες σποράς, 
φύτευσης ή εμβολιασμού της επιχείρησης καθώς και να 
πωλεί χονδρικά και λιανικά αποκλειστικά τα προϊόντα 
παραγωγής της στο εσωτερικό και το εξωτερικό. 

γ) «Φυτωριακή επιχείρηση τύπου Β», η οποία παράγει 
και εμπορεύεται πολλαπλασιαστικό υλικό παραγωγής 
της, γεωργικών φυτών, κηπευτικών, καλλωπιστικών 
φυτών και ανθέων, συμπεριλαμβανομένων των περι¬ 
πτώσεων χρήσης τους ως αρωματικά ή φαρμακευτικά 
φυτά, που ανήκει στην ομάδα της περ. δ της παρ. 1 του 
άρθρου 3 του ν. 1564/1985. Η επιχείρηση μπορεί να ει¬ 
σάγει από τρίτη χώρα ή να αποκτά από άλλα κράτη-μέλη 
της Ε.Ε. ή από την εγχώρια αγορά βασικό ή άλλο υλικό 
για τις ανάγκες σποράς, φύτευσης ή εμβολιασμού της 
επιχείρησης καθώς και να πωλεί χονδρικά και λιανικά 
αποκλειστικά τα προϊόντα παραγωγής της στο εσωτε¬ 
ρικό και το εξωτερικό. 

δ) «Φυτωριακή επιχείρηση τύπου Γ», η οποία παράγει 
και εμπορεύεται πολλαπλασιαστικό υλικό παραγωγής 
της, προερχόμενο από ιστοκαλλιέργεια όλων των φυτι¬ 
κών ειδών που ανήκουν στην ομάδα της περ. δ της παρ. 

1 του άρθρου 3 του ν. 1564/1985. Η επιχείρηση μπορεί 
να εισάγει από τρίτη χώρα ή να αποκτά από άλλα κράτη- 
μέλη της Ε.Ε. ή από την εγχώρια αγορά βασικό ή άλλο 
υλικό για τις ανάγκες σποράς, φύτευσης ή εμβολιασμού 
της επιχείρησης καθώς και να πωλεί χονδρικά και λιανικά 
αποκλειστικά τα προϊόντα παραγωγής της στο εσωτερι¬ 
κό και το εξωτερικό. 

ε) «Επιχείρηση Εμπορίας πολλαπλασιαστικού υλικού 
τύπου Α», η οποία εισάγει από τρίτη χώρα, αποκτά από 
άλλα κράτη-μέλη της Ε.Ε. ή από την εγχώρια αγορά, τυ¬ 
ποποιεί (συσκευασία, υποσυσκευασία, ανασυσκευασία) 
και εμπορεύεται χονδρικά και λιανικά στη Χώρα, σε άλλα 
κράτη-μέλη της Ε.Ε. και σε τρίτες χώρες, πολλαπλασια¬ 
στικό υλικό όλων των ομάδων της παρ. 1 του άρθρου 
3 και των κατηγοριών των περ. β, γ, δ, και ε της παρ. 

2 του άρθρου 3 του ν. 1564/1985 και του υλικού ΖΑΖ- 
ελαχίστων κοινοτικών προδιαγραφών για τα δενδρώδη 
και 5ΤΑΝΟΑΚϋ για το αμπέλι. 

στ) «Επιχείρηση Εμπορίας πολλαπλασιαστικού υλικού 
τύπου Β», η οποία εισάγει από τρίτη χώρα, αποκτά από 
άλλα κράτη-μέλη της Ε.Ε. ή από την εγχώρια αγορά, και 
εμπορεύεται χονδρικά και λιανικά στη Χώρα, σε άλλα 


κράτη-μέλη της Ε.Ε. και σε τρίτες χώρες πολλαπλασια¬ 
στικό υλικό όλων των ομάδων της παρ. 1 του άρθρου 3 
και των κατηγοριών των περ. β, γ, δ, και ε της παρ. 2 του 
άρθρου 3 του ν. 1564/1985. 

2. Οι επιχειρήσεις της παρ. 1 εγγράφονται στο μητρώο 
του άρθρου 6, σύμφωνα με την διαδικασία του άρθρου 4. 

Άρθρο 3 

Προϋποθέσεις έναρξης λειτουργίας επιχειρήσε¬ 
ων παραγωγής και εμπορίας πολλαπλασιαστικού 
υλικού καλλιεργούμενων φυτικών ειδών 
Οι επιχειρήσεις της παρ. 1 του άρθρου 2 προκειμένου 
να λειτουργούν νομίμως, πρέπει να πληρούν τις εξής 
προϋποθέσεις: 

α) Η σποροπαραγωγική επιχείρηση πρέπει να: 
αα) Απασχολεί υπεύθυνο επιστήμονα πτυχιούχο γεω¬ 
πόνο του πανεπιστημιακού τομέα ή πτυχιούχο του τε¬ 
χνολογικού τομέα της ημεδαπής, ειδικότητας σχετικής 
με τη δραστηριότητα της επιχείρησης, όπως η συσχέτιση 
αυτή αποδεικνύεται από την κείμενη για τα επαγγελματι¬ 
κά δικαιώματα νομοθεσία ή πτυχιούχο αντίστοιχης ειδι¬ 
κότητας σχολών άλλου κράτους μέλους της ΕΕ ή κάτοχο 
ισότιμου πτυχίου ή διπλώματος αντίστοιχης ειδικότητας 
σχολών χωρών εκτός της ΕΕ. 

Ως υπεύθυνος επιστήμονας δύναται να απασχολείται 
και προσωπικό ισότιμα εκπαιδευμένο στην παραγωγή και 
εμπορία πολλαπλασιαστικού υλικού, όπως αυτό ορίζεται 
στο π.δ. 145/2014 (Α’ 235), όπως ισχύει, ή προσωπικό ισό¬ 
τιμα εκπαιδευμένο σε άλλα κράτη-μέλη στην παραγωγή 
και εμπορία πολλαπλασιαστικού υλικού, σύμφωνα με την 
περίπτωση 3 της υποπαραγράφου Ε.10. της παραγράφου 
Ε' του άρθρου πρώτου του ν. 4152/2013 (ΑΊ 07). 

Ο υπεύθυνος επιστήμονας των ανωτέρω εδαφίων απα¬ 
σχολείται με συμβάσεις εξαρτημένης εργασίας πλήρους 
ή μερικής απασχόλησης, σύμφωνα με την περίπτωση 
1 της υποπαραγράφου Ε.10. της παραγράφου Ε' του 
άρθρου πρώτου του ν. 4152/2013, όπως ισχύει. Στην 
περίπτωση της μερικής απασχόλησης του υπεύθυνου 
επιστήμονα, η επιχείρηση εμπορεύεται πολλαπλασια¬ 
στικό υλικό, εφόσον απασχολεί προσωπικό το οποίο έχει 
λάβει τις σχετικές συστάσεις του υπεύθυνου επιστήμονα 
όσον αφορά το υλικό αυτό. 

Σε περίπτωση που ο ίδιος ο αναγγέλλων πληροί τις 
προϋποθέσεις των δύο πρώτων εδαφίων της παρούσας 
υποπερίπτωσης, δεν υποχρεούται να απασχολεί άλλο 
πρόσωπο για τον σκοπό αυτό. 

ββ) Διαθέτει τις κατάλληλες υποδομές, ήτοι εγκατα¬ 
στάσεις επεξεργασίας, τυποποίησης και αποθήκευσης 
πολλαπλασιαστικού υλικού, με μηχανολογικό εξοπλισμό 
ανάλογο με την ειδίκευση της επιχείρησης, όπως θερμο¬ 
κήπια ή κλωβούς για περιπτώσεις παραγωγής σπόρων 
κηπευτικών, όπου χρειάζονται. 

γγ) Διαθέτει εργαστήριο αναλύσεων σπόρων με θα¬ 
λάμους ελέγχου βλαστικότητας, υγρασιόμετρα ακρίβει¬ 
ας, καθώς και βοηθητικό τεχνικό εξοπλισμό. Εφόσον η 
επιχείρηση ασχολείται αποκλειστικά με την αναπαρα¬ 
γωγή κονδύλων πατάτας για φύτευση, δεν απαιτείται 
η πλήρωση των προϋποθέσεων του προηγούμενου 
εδαφίου. 

δδ) Διαθέτει θάλαμο συντήρησης ασφαλιστικών απο¬ 
θεμάτων βασικού πολλαπλασιαστικού υλικού και προγε¬ 
νέστερων γενεών, εφόσον γίνεται αναπαραγωγή υλικού 
των κατηγοριών των περ. β και γ της παρ. 2 του άρθρου 
3 του ν. 1564/1985. 

β) Η φυτωριακή επιχείρηση τύπου Α πρέπει να: 
αα) Απασχολεί υπεύθυνο επιστήμονα πτυχιούχο γεω¬ 
πόνο του πανεπιστημιακού τομέα ή πτυχιούχο του τε¬ 
χνολογικού τομέα της ημεδαπής, ειδικότητας σχετικής 
με τη δραστηριότητα της επιχείρησης, όπως η συσχέτιση 
αυτή αποδεικνύεται από την κείμενη για τα επαγγελματι¬ 
κά δικαιώματα νομοθεσία ή πτυχιούχο αντίστοιχης ειδι¬ 
κότητας σχολών άλλου κράτους μέλους της ΕΕ ή κάτοχο 
ισότιμου πτυχίου ή διπλώματος αντίστοιχης ειδικότητας 
σχολών χωρών εκτός της ΕΕ. 

Ως υπεύθυνος επιστήμονας δύναται να απασχολείται 
και προσωπικό ισότιμα εκπαιδευμένο στην παραγωγή 
και εμπορία πολλαπλασιαστικού υλικού, όπως αυτό ορί¬ 
ζεται στο π.δ. 145/2014 ή προσωπικό ισότιμα εκπαιδευ¬ 
μένο σε άλλα κράτη-μέλη στην παραγωγή και εμπορία 
πολλαπλασιαστικού υλικού, σύμφωνα μετην περίπτωση 
3 της υποπαραγράφου Ε. 10. της παραγράφου Ε' του 
άρθρου πρώτου του ν. 4152/2013. 

Ο υπεύθυνος επιστήμονας των ανωτέρων εδαφίων 
απασχολείται με συμβάσεις εξαρτημένης εργασίας πλή¬ 
ρους ή μερικής απασχόλησης ή με σύμβαση παροχής 
ανεξαρτήτων υπηρεσιών σύμφωνα με την περίπτωση 
1 της υποπαραγράφου Ε. 10. της παραγράφου Ε' του 
άρθρου πρώτου του ν. 4152/2013, όπως ισχύει. Στην 
περίπτωση της μερικής απασχόλησης ή της απασχόλη¬ 
σης με σύμβαση παροχής ανεξαρτήτων υπηρεσιών του 
υπεύθυνου επιστήμονα η επιχείρηση εμπορεύεται πολ¬ 
λαπλασιαστικό υλικό, εφόσον απασχολεί προσωπικό το 
οποίο έχει λάβει τις σχετικές συστάσεις του υπεύθυνου 
επιστήμονα όσον αφορά το υλικό αυτό. 

Σε περίπτωση που ο ίδιος ο αναγγέλλων πληροί τις 
προϋποθέσεις των δύο πρώτων εδαφίων της παρούσας 
υποπερίπτωσης, δεν υποχρεούται να απασχολεί άλλο 
πρόσωπο για τον σκοπό αυτό. 

ββ) Εγκαθίσταται, σε αρδευόμενη έκταση, ιδιόκτητη ή μη, 
χωρίς ανεπτυγμένα δένδρα ή θάμνους η οποία βρίσκεται 
υπό την επίδραση ευνοϊκών κλιματολογικών συνθηκών. 
Από φυτοϋγειονομικής άποψης, το έδαφος δεν πρέπει να 
βρίσκεται μέσα σε ζώνη προσβεβλημένη από μεταδοτι¬ 
κές ασθένειες και εχθρούς και να είναι απαλλαγμένο από 
νηματώδεις. Η δειγματοληψία του εδάφους γίνεται από 
τον υπεύθυνο επιστήμονα και τα δείγματα αποστέλλονται 
για νηματωδολογικές εργαστηριακές εξετάσεις. Στις περι¬ 
πτώσεις χρησιμοποίησης απολυμασμένων υποστρωμάτων 
καλλιεργειών (εδαφομίγματα), όπως αυτά ορίζονται στην 
περ. ε' της παρ. 2 του άρθρου 1 του ν. 1565/1985 (Α' 164) δεν 
απαιτείται δειγματοληψία και ανάλυση του υποστρώματος. 

γγ) Διαθέτει εγκαταστάσεις και μηχανολογικό εξοπλι¬ 
σμό που να είναι ανάλογες με τις ομάδες πολλαπλασια¬ 
στικού υλικού και τα φυτικά είδη των οποίων το πολλα¬ 
πλασιαστικό υλικό παράγει, 
γ) Η φυτωριακή επιχείρηση τύπου Β πρέπει να: 
αα) Απασχολεί υπεύθυνο επιστήμονα πτυχιούχο γεω¬ 
πόνο του πανεπιστημιακού τομέα ή πτυχιούχο του τε¬ 


χνολογικού τομέα της ημεδαπής, ειδικότητας σχετικής 
με τη δραστηριότητα της επιχείρησης, όπως η συσχέτιση 
αυτή αποδεικνύεται από την κείμενη για τα επαγγελματι¬ 
κά δικαιώματα νομοθεσία ή πτυχιούχο αντίστοιχης ειδι¬ 
κότητας σχολών άλλου κράτους μέλους της ΕΕ ή κάτοχο 
ισότιμου πτυχίου ή διπλώματος αντίστοιχης ειδικότητας 
σχολών χωρών εκτός της ΕΕ. 

Ως υπεύθυνος επιστήμονας δύναται να απασχολείται 
και προσωπικό ισότιμα εκπαιδευμένο στην παραγωγή 
και εμπορία πολλαπλασιαστικού υλικού, όπως αυτό ορί¬ 
ζεται στο π.δ. 145/2014 ή προσωπικό ισότιμα εκπαιδευ¬ 
μένο σε άλλα κράτη-μέλη στην παραγωγή και εμπορία 
πολλαπλασιαστικού υλικού, σύμφωνα με την περίπτωση 
3 της υποπαραγράφου Ε. 10. της παραγράφου Ε' του 
άρθρου πρώτου του ν. 4152/2013. 

Ο υπεύθυνος επιστήμονας των ανωτέρω εδαφίων απα¬ 
σχολείται με συμβάσεις εξαρτημένης εργασίας πλήρους 
ή μερικής απασχόλησης ή με σύμβαση παροχής ανε¬ 
ξαρτήτων υπηρεσιών σύμφωνα με την περίπτωση 1 της 
υποπαραγράφου Ε. 10. της παραγράφου Ε' του άρθρου 
πρώτου του ν. 4152/2013, όπως ισχύει. Στην περίπτωση 
της μερικής απασχόλησης ή της απασχόλησης με σύμ¬ 
βαση παροχής ανεξαρτήτων υπηρεσιών του υπεύθυνου 
επιστήμονα η επιχείρηση εμπορεύεται πολλαπλασιαστι¬ 
κό υλικό, εφόσον απασχολεί προσωπικό το οποίο έχει 
λάβει τις σχετικές συστάσεις του υπεύθυνου επιστήμονα 
όσον αφορά το υλικό αυτό. 

Σε περίπτωση που ο ίδιος ο αναγγέλων πληροί τις 
προϋποθέσεις των δύο πρώτων εδαφίων της παρούσας 
υποπερίπτωσης, δεν υποχρεούται να απασχολεί άλλο 
πρόσωπο για τον σκοπό αυτό. 

ββ) Εγκαθίσταται σε αρδευόμενη έκταση, ιδιόκτητη ή 
μη, χωρίς ανεπτυγμένα δένδρα ή θάμνους, η οποία βρί¬ 
σκεται υπάτην επίδραση ευνοϊκών κλιματολογικών συν¬ 
θηκών. Από φυτοϋγειονομικής άποψης, το έδαφος δεν 
πρέπει να βρίσκεται μέσα σε ζώνη προσβεβλημένη από 
μεταδοτικές ασθένειες και εχθρούς και να είναι απαλλαγ¬ 
μένο από νηματώδεις. Η δειγματοληψία του εδάφους 
γίνεται από τον υπεύθυνο επιστήμονα και τα δείγματα 
αποστέλλονται για νηματωδολογικές εργαστηριακές 
εξετάσεις. Στις περιπτώσεις χρησιμοποίησης απολυμα¬ 
σμένων υποστρωμάτων καλλιεργειών (εδαφομίγματα), 
όπως αυτά ορίζονται στην περ. ε' της παρ. 2 του άρθρου 
1 του ν. 1565/1985, δεν απαιτείται δειγματοληψία και 
ανάλυση του υποστρώματος. 

γγ) Διαθέτει εγκαταστάσεις και μηχανολογικό εξοπλι¬ 
σμό που να είναι ανάλογες με τις ομάδες πολλαπλασια¬ 
στικού υλικού και τα φυτικά είδη των οποίων το πολλα¬ 
πλασιαστικό υλικό παράγει, 
δ) Η φυτωριακή επιχείρηση τύπου Γ πρέπει να: 
αα) Διαθέτει Εργαστήριο Ιστοκαλλιέργειας, με ικανο¬ 
ποιητικό βαθμό μόνωσης από τους άλλους χώρους της 
επιχείρησης. Πρέπει να περιλαμβάνει τους παρακάτω 
χώρους: 1. Παρασκευαστήριο, 2. Βοηθητικούς χώρους, 
3. Ψυκτικό θάλαμο ή ψυγείο, 4. Θάλαμο ανάπτυξης καλ¬ 
λιεργειών και 5. Ασηπτικό χώρο κοπής ιστών και καλλι¬ 
εργειών. Ο εξοπλισμός του υποχρεωτικά περιλαμβάνει: 
1. Ασηπτική τράπεζα ή χώρο ασηψίας, 2. Συσκευή απο¬ 
στείρωσης θρεπτικών υλικών, εργαλείων και δοχείων 

καλλιέργειας, 3. Πεχάμετρο, 4. Στερεοσκόπιο, 5. Ζυγό και 
6. Συσκευή απόσταξης ή απιονισμού νερού. 

ββ) Απασχολεί υπεύθυνο επιστήμονα πτυχιούχο Γεω¬ 
πόνο του πανεπιστημιακού τομέα ή πτυχιούχο του τε¬ 
χνολογικού τομέα της ημεδαπής, ειδικότητας σχετικής 
με τη δραστηριότητα της επιχείρησης, όπως η συσχέτιση 
αυτή αποδεικνύεται από την κείμενη για τα επαγγελματι¬ 
κά δικαιώματα νομοθεσία ή πτυχιούχο αντίστοιχης ειδι¬ 
κότητας σχολών άλλου κράτους μέλους της ΕΕ ή κάτοχο 
ισότιμου πτυχίου ή διπλώματος αντίστοιχης ειδικότητας 
σχολών χωρών εκτός της ΕΕ εξειδικευμένο επί εξάμηνο 
τουλάχιστον σε Ίδρυμα του εσωτερικού ή του εξωτερι¬ 
κού ή με μετεκπαίδευση στο αντικείμενο. 

Ως υπεύθυνος επιστήμονας δύναται να απασχολείται 
και προσωπικό ισότιμα εκπαιδευμένο στην παραγωγή 
και εμπορία πολλαπλασιαστικού υλικού, όπως αυτό ορί¬ 
ζεται στο π.δ. 145/2014 ή προσωπικό ισότιμα εκπαιδευ¬ 
μένο σε άλλα κράτη-μέλη στην παραγωγή και εμπορία 
πολλαπλασιαστικού υλικού, σύμφωνα με την περίπτωση 
3 της υποπαραγράφου Ε. 10. της παραγράφου Ε' του 
άρθρου πρώτου του ν. 4152/2013. 

Ο υπεύθυνος επιστήμονας των ανωτέρων εδαφίων 
απασχολείται με συμβάσεις εξαρτημένης εργασίας πλή¬ 
ρους ή μερικής απασχόλησης σύμφωνα με την περίπτω¬ 
ση 1 της υποπαραγράφου Ε. 10. της παραγράφου Ε' του 
άρθρου πρώτου του ν. 4152/2013, όπως ισχύει. Στην πε¬ 
ρίπτωση της μερικής απασχόλησηςτου υπεύθυνου επι¬ 
στήμονα η επιχείρηση εμπορεύεται πολλαπλασιαστικό 
υλικό, εφόσον απασχολεί προσωπικό το οποίο έχει λάβει 
τις σχετικές συστάσειςτου υπεύθυνου επιστήμονα όσον 
αφορά το υλικό αυτό. 

Σε περίπτωση που ο ίδιος ο αναγγέλλων πληροί τις 
προϋποθέσεις των δύο πρώτων εδαφίων της παρούσας 
υποπερίπτωσης, δεν υποχρεούται να απασχολεί άλλο 
πρόσωπο για τον σκοπό αυτό. 

γγ) Εγκαθίσταται σε αρδευόμενη έκταση, ιδιόκτητη 
ή μη, χωρίς ανεπτυγμένα δένδρα ή θάμνους, η οποία 
βρίσκεται υπό την επίδραση ευνοϊκών κλιματολογικών 
συνθηκών. Από φυτοϋγειονομικής άποψης, το έδαφος 
δεν πρέπει να βρίσκεται μέσα σε ζώνη προσβεβλημέ¬ 
νη από μεταδοτικές ασθένειες και εχθρούς και να είναι 
απαλλαγμένο από νηματώδεις. Η δειγματοληψία του 
εδάφους γίνεται από τον υπεύθυνο επιστήμονα και τα 
δείγματα αποστέλλονται για νηματωδολογικές εργα¬ 
στηριακές εξετάσεις. Στις περιπτώσεις χρησιμοποίησης 
απολυμασμένων υποστρωμάτων καλλιεργειών (εδαφο¬ 
μίγματα), όπως αυτά ορίζονται στην περ. ε της παρ. 2 του 
άρθρου 1 του ν. 1565/1985 δεν απαιτείται δειγματοληψία 
και ανάλυση του υποστρώματος. 

δδ) Διαθέτει εγκαταστάσεις και μηχανολογικό εξοπλι¬ 
σμό που να είναι ανάλογες με τις ομάδες πολλαπλασια¬ 
στικού υλικού και τα φυτικά είδη των οποίων το πολλα¬ 
πλασιαστικό υλικό παράγει. 

ε) Η επιχείρηση εμπορίας πολλαπλασιαστικού υλικού 
τύπου Α, πρέπει να: 

αα) Απασχολεί υπεύθυνο επιστήμονα πτυχιούχο γεω¬ 
πόνο του πανεπιστημιακού τομέα ή πτυχιούχο του τε¬ 
χνολογικού τομέα της ημεδαπής, ειδικότητας σχετικής 
με τη δραστηριότητα της επιχείρησης, όπως η συσχέτιση 


αυτή αποδεικνύεται από την κείμενη για τα επαγγελματι¬ 
κά δικαιώματα νομοθεσία ή πτυχιούχο αντίστοιχης ειδι¬ 
κότητας σχολών άλλου κράτους μέλους της ΕΕ ή κάτοχο 
ισότιμου πτυχίου ή διπλώματος αντίστοιχης ειδικότητας 
σχολών χωρών εκτός της ΕΕ. 

Ως υπεύθυνος επιστήμονας δύναται να απασχολείται 
και προσωπικό ισότιμα εκπαιδευμένο στην παραγωγή 
και εμπορία πολλαπλασιαστικού υλικού, όπως αυτό ορί¬ 
ζεται στο π.δ. 145/2014 ή προσωπικό ισότιμα εκπαιδευ¬ 
μένο σε άλλα κράτη-μέλη στην παραγωγή και εμπορία 
πολλαπλασιαστικού υλικού, σύμφωνα με την περίπτωση 
3 της υποπαραγράφου Ε. 10. της παραγράφου Ε' του 
άρθρου πρώτου του ν. 4152/2013. 

Ο υπεύθυνος επιστήμονας των ανωτέρων εδαφίων 
απασχολείται με συμβάσεις εξαρτημένης εργασίας πλή¬ 
ρους ή μερικής απασχόλησης σύμφωνα με την περίπτω¬ 
ση 1 της υποπαραγράφου Ε. 10. της παραγράφου Ε' του 
άρθρου πρώτου του ν. 4152/2013, όπως ισχύει. Στην πε¬ 
ρίπτωση της μερικής απασχόλησηςτου υπεύθυνου επι¬ 
στήμονα η επιχείρηση εμπορεύεται πολλαπλασιαστικό 
υλικό, εφόσον απασχολεί προσωπικό το οποίο έχει λάβει 
τις σχετικές συστάσειςτου υπεύθυνου επιστήμονα όσον 
αφορά το υλικό αυτό. 

Σε περίπτωση που ο ίδιος ο αναγγέλλων πληροί τις 
προϋποθέσεις των δύο πρώτων εδαφίων της παρούσας 
υποπερίπτωσης, δεν υποχρεούται να απασχολεί άλλο 
πρόσωπο για τον σκοπό αυτό. 

ββ) Διαθέτει εγκαταστάσεις αποθήκευσης και τυπο¬ 
ποίησης και μηχανολογικό εξοπλισμό ανάλογες με τις 
δραστηριότητες της. 

γγ) Διαθέτει εργαστήριο για τον προσδιορισμό της 
βλαστικότητας και της ειδικής καθαρότητας των σπό¬ 
ρων. Της υποχρέωσης αυτής εξαιρείται κάθε επιχείρηση 
εμπορίας πολλαπλασιαστικού υλικού η οποία εμπορεύ¬ 
εται αποκλειστικά πολλαπλασιαστικό υλικό καλλιερ¬ 
γούμενων φυτικών ειδών, εκτός σπόρων σποράς, για 
το οποίο δεν απαιτείται έλεγχος της βλαστικότητας και 
της ειδικής καθαρότητας αυτού. 

στ) Η επιχείρηση εμπορίας πολλαπλασιαστικού υλικού 
τύπου Β, πρέπει να: 

αα) Απασχολεί υπεύθυνο επιστήμονα πτυχιούχο γεω¬ 
πόνο του πανεπιστημιακού τομέα ή πτυχιούχο του τε¬ 
χνολογικού τομέα της ημεδαπής, ειδικότητας σχετικής 
με τη δραστηριότητα της επιχείρησης, όπως η συσχέτιση 
αυτή αποδεικνύεται από την κείμενη για τα επαγγελματι¬ 
κά δικαιώματα νομοθεσία ή πτυχιούχο αντίστοιχης ειδι¬ 
κότητας σχολών άλλου κράτους μέλους της ΕΕ ή κάτοχο 
ισότιμου πτυχίου ή διπλώματος αντίστοιχης ειδικότητας 
σχολών χωρών εκτός της ΕΕ. 

Ως υπεύθυνος επιστήμονας δύναται να απασχολείται 
και προσωπικό ισότιμα εκπαιδευμένο στην παραγωγή 
και εμπορία πολλαπλασιαστικού υλικού, όπως αυτό ορί¬ 
ζεται στο π.δ. 145/2014 ή προσωπικό ισότιμα εκπαιδευ¬ 
μένο σε άλλα κράτη-μέλη στην παραγωγή και εμπορία 
πολλαπλασιαστικού υλικού, σύμφωνα με την περίπτωση 
3 της υποπαραγράφου Ε. 10. της παραγράφου Ε' του 
άρθρου πρώτου του ν. 4152/2013. 

Ο υπεύθυνος επιστήμονας των ανωτέρων εδαφίων 
απασχολείται με συμβάσεις εξαρτημένης εργασίας 

πλήρους ή μερικής απασχόλησης σύμφωνα με την πε¬ 
ρίπτωση 1 της υποπαραγράφου Ε. 10. της παραγράφου 
Ε’ του άρθρου πρώτου του 4152/2013, όπως ισχύει. Στην 
περίπτωση της μερικής απασχόλησης του υπεύθυνου 
επιστήμονα η επιχείρηση εμπορεύεται πολλαπλασιαστι¬ 
κό υλικό, εφόσον απασχολεί προσωπικό το οποίο έχει 
λάβει τις σχετικές συστάσεις του υπεύθυνου επιστήμονα 
όσον αφορά το υλικό αυτό. 

Σε περίπτωση που ο ίδιος ο αναγγέλλων πληροί τις 
προϋποθέσεις των δύο πρώτων εδαφίων της παρούσας 
υποπερίπτωσης, δεν υποχρεούται να απασχολεί άλλο 
πρόσωπο για τον σκοπό αυτό. 

ββ) Διαθέτει εγκαταστάσεις αποθήκευσης κατάλληλες 
και ανάλογες με τις δράστη ριότητές της. 

Άρθρο 4 

Έναρξη λειτουργίας επιχειρήσεων παραγωγής 
και εμπορίας πολλαπλασιαστικού υλικού 
καλλιεργούμενων φυτικών ειδών 

1. Για την έναρξη λειτουργίας των επιχειρήσεων της 
παρ. 1 του άρθρου 2 οι ενδιαφερόμενοι, φυσικά ή νομι¬ 
κά πρόσωπα, υποβάλλουν στο κατά τόπο αρμόδιο Τμή¬ 
μα Αγροτικής Ανάπτυξης του ΥΠΑΑΤ (ΤΑΑ), αναγγελία 
έναρξης λειτουργίας της επιχείρησης, συνοδευόμενη 
από: α) Αντίγραφο πληρωμής του παράβολου της παρ. 
1 του άρθρου 27 του ν. 1564/1985. β) Τα δικαιολογητι- 
κά που αποδεικνύουν ότι πληρούνται οι προϋποθέσεις 
του άρθρου 3, ήτοι: αα) Βεβαίωση Άσκησης Γεωτεχνικού 
Επαγγέλματος του Γεωτεχνικού Επιμελητηρίου Ελλάδας 
(ΓΕΩΤΕΕ) ή τίτλο σπουδών του υπεύθυνου επιστήμονα. 

Σε περίπτωση που οι απαιτούμενοι τίτλοι σπουδών 
του υπεύθυνου επιστήμονα έχουν αποκτηθεί σε άλλο 
κράτος μέλος της ΕΕ, προσκομίζεται αντίγραφο του ξε¬ 
νόγλωσσου πτυχίου ή διπλώματος, με επίσημη μετάφρα¬ 
ση αυτού στην ελληνική γλώσσα. Σε περίπτωση που οι 
απαιτούμενοι τίτλοι σπουδών του υπεύθυνου επιστήμο¬ 
να έχουν αποκτηθεί σε χώρα εκτός ΕΕ, τότε απαιτείται 
αντίγραφο πιστοποιητικού ισοτιμίας από το Διεπιστη¬ 
μονικό Οργανισμό Αναγνώρισης Τίτλων Ακαδημαϊκών 
και Πληροφόρησης (ΔΟΑΤΑΠ) ή από αντίστοιχο φορέα 
(ΝΑΗΙΟ) άλλου κράτους μέλους της ΕΕ. Σε περίπτωση 
απασχόλησης προσωπικού ισότιμα εκπαιδευμένου με 
τον υπεύθυνο επιστήμονα, απαιτείται αντίγραφο πιστο¬ 
ποιητικού εκπαίδευσης στην παραγωγή και εμπορία 
πολλαπλασιαστικού υλικού καλλιεργούμενων φυτικών 
ειδών από τον φορέα εκπαίδευσης της ημεδαπής ή του 
φορέα του κράτους μέλους της Ε.Ε. που το χορήγησε, συ- 
νοδευόμενο στη τελευταία περίπτωση από την επίσημη 
μετάφραση αυτού στην ελληνική γλώσσα. 

ββ) Αναλυτική περιοδική δήλωση (ΑΠΔ) απασχόλησης 
του υπεύθυνου επιστήμονατης επιχείρησης, με αποδει¬ 
κτικό καταχώρισης από τον Ενιαίο Φορέα Κοινωνικής 
Ασφάλισης (ΕΦΚΑ) ή όπου δεν υπάρχει αυτή αντίγραφο 
αναγγελίας πρόσληψης του υπεύθυνου επιστήμονα. Στις 
περιπτώσεις όπου προβλέπεται η απασχόληση του υπεύ¬ 
θυνου επιστήμονα με σύμβαση παροχής ανεξαρτήτων 
υπηρεσιών σύμφωνα με την περίπτωση 1 τηςυποπαρα- 
γράφου Ε. 10 της παραγράφου Ε' του άρθρου πρώτου 
του ν. 4152/2013, όπως ισχύει, η επιχείρηση υποχρεού- 


ται να προσκομίσει στο κατά τόπο αρμόδιο ΤΑΑ, ιδιω¬ 
τικό συμφωνητικό παροχής ανεξαρτήτων υπηρεσιών 
συνοδευόμενο από αποδεικτικό ανάρτησης του στην 
ηλεκτρονική εφαρμογή ΐ3χί5 της Ανεξάρτητης Αρχής 
Δημοσίων Εσόδων (ΑΑΔΕ). 

γγ) Τα έγγραφα από τα οποία προκύπτουν τα στοιχεία 
του φυσικού προσώπου ή για νομικά πρόσωπα το Γενικό 
Πιστοποιητικό του Γενικού Εμπορικού Μητρώου (ΓΕΜΗ) 
ή τη βεβαίωση εγγραφής/ενημερότητας του Αγροτικού 
Συνεταιρισμού στο Εθνικό Μητρώο Αγροτικών Συνεται¬ 
ρισμών και άλλων συλλογικών φορέων του ν. 4384/2016 
(Α' 78), καθώς και τα νομιμοποιητικά έγγραφα εκπροσώ¬ 
πησης του νομικού προσώπου. 

δδ) Αποδεικτικά για τα δικαιώματα χρήσης των εγκατα¬ 
στάσεων και του μηχανολογικού εξοπλισμού που έχουν 
σχέση με τη δραστηριότητα της επιχείρησης (όπως τίτλοι 
ιδιοκτησίας, μισθωτήρια κ.λπ.). 

εε) Αποδεικτικά απόκτησης ή μίσθωσης του εργαστη¬ 
ριακού εξοπλισμού. 

στστ) Αποτελέσματα εργαστηριακών νηματωδολογι- 
κών εξετάσεων εδάφους ή/και εδαφικών υποστρωμά¬ 
των, όπου προβλέπονται στο άρθρο 3. 

2. Στην αναγγελία έναρξης λειτουργίας της επιχείρη¬ 
σης της παρ. 1, αναγράφονται υποχρεωτικά τα παρακά¬ 
τω στοιχεία: 

α) Ο τύπος της επιχείρησης (σποροπαραγωγική, φυ- 
τωριακή τύπου Α ή Β ή Γ, εμπορίας τύπου Α ή Β) και η 
ειδίκευση της σε φυτικά είδη. 

β) Η έδρα της επιχείρησης. 

γ) Η επωνυμία της επιχείρησης ή το ονοματεπώνυμο 
του φυσικού προσώπου, με πλήρη στοιχεία (ΑΦΜ, δι¬ 
εύθυνση, φαξ, τηλέφωνα και διεύθυνση ηλεκτρονικού 
ταχυδρομείου). 

δ) Οι εγκαταστάσεις, όπως εργαστήρια, αποθήκες, τα 
υποκαταστήματα της επιχείρησης με πλήρη στοιχεία (δι¬ 
εύθυνση, φαξ και τηλέφωνα), καθώς και τα οικόπεδα, 
αγροτεμάχια, ιδιόκτητα ή μη (θέση, περιγραφή, κ.λπ.), 
που έχουν σχέση με τη δραστηριότητα της επιχείρησης. 

ε) Το ονοματεπώνυμο του απασχολούμενου υπεύθυ¬ 
νου επιστήμονα και, όπου προβλέπεται, του εκπαιδευ¬ 
μένου για την εμπορία του πολλαπλασιαστικού υλικού 
προσωπικού. 

στ) Το ονοματεπώνυμο του νόμιμου εκπροσώπου της 
επιχείρησης. 

3. Μετά τη διενέργεια διοικητικού ελέγχου από το 
κατά τόπο αρμόδιο ΤΑΑ, εάν εντός προθεσμίας τριών 
(3) μηνών από την υποβολή της αναγγελίας διαπιστωθεί 
ότι πληρούνται οι προϋποθέσεις του άρθρου 3 για τις 
φυτωριακές επιχειρήσεις τύπου Α και τύπου Β και εμπο¬ 
ρίας πολλαπλασιαστικού υλικού τύπου Β, η επιχείρηση 
καταχωρίζεται στο αντίστοιχο μητρώο επιχειρήσεων 
παραγωγής και εμπορίας πολλαπλασιαστικού υλικού 
καλλιεργούμενων φυτικών ειδών του άρθρου 6 από το 
κατά τόπο αρμόδιο ΤΑΑ, χορηγείται σε αυτήν Βεβαίω¬ 
ση Συνδρομής των Νομίμων Προϋποθέσεων για την 
άσκηση της σχετικής δραστηριότητας και η επιχείρηση 
ξεκινάει να λειτουργεί νομίμως. 

Μετά τη διενέργεια διοικητικού ελέγχου από το κατά 
τόπο αρμόδιο ΤΑΑ και με εισήγηση αυτού προς τη Διεύ- 

θυνση Φυτογενετικών Πόρων και Πολλαπλασιαστικού 
Υλικού Καλλιεργούμενων Φυτικών Ειδών του ΥΠΑΑΤ, εάν 
εντός προθεσμίας τριών (3) μηνών από την υποβολή της 
αναγγελίας, διαπιστωθεί ότι πληρούνται οι προϋποθέσεις 
του άρθρου 3 για τις επιχειρήσεις Σποροπαραγωγική, 
Φυτωριακή τύπου Γ και Εμπορίας Πολλαπλασιαστικού 
Υλικού τύπου Α, η επιχείρηση καταχωρίζεται στο μη¬ 
τρώο επιχειρήσεων παραγωγής και εμπορίας πολλαπλα¬ 
σιαστικού υλικού καλλιεργούμενων φυτικών ειδών του 
άρθρου 6 από τη Διεύθυνση Φυτογενετικών Πόρων και 
Πολλαπλασιαστικού Υλικού Καλλιεργούμενων Φυτικών 
Ειδών του ΥΠΑΑΤ, χορηγείται σε αυτήν Βεβαίωση Συν¬ 
δρομής των Νομίμων Προϋποθέσεων για την άσκηση 
της σχετικής δραστηριότητας και η επιχείρηση ξεκινάει 
να λειτουργεί νομίμως. 

Η ισχύς της Βεβαίωσης των ανωτέρω εδαφίων είναι πέ¬ 
ντε (5) χρόνια και ξεκινάει από την ημερομηνία έκδοσης 
της. Σε αυτήν αναγράφεται υποχρεωτικά ο αριθμός μη¬ 
τρώου της επιχείρησης, καθώς και η διάρκεια ισχύος της. 

4. Οι αρμόδιες υπηρεσίες του ΥΠΑΑΤ, κατά περίπτωση, 
όπως ορίζονται στην παρ. 3, δύνανται να απαγορεύσουν 
την έναρξη άσκησης παραγωγής και εμπορίας πολλα¬ 
πλασιαστικού υλικού καλλιεργούμενων φυτικών ειδών, 
εντός προθεσμίας τριών (3) μηνών από την υποβολή 
της αναγγελίας, σε περίπτωση που μετά τον έλεγχο του 
φακέλου, διαπιστωθεί ότι δεν πληρούνται οι προϋποθέ¬ 
σεις του άρθρου 3 και ζητούν εγγράφως από τον ενδι¬ 
αφερόμενο τη συμμόρφωση του εντός ενός (1) μηνός 
από την παραλαβή της σχετικής ειδοποίησης από αυτόν. 
Σε περίπτωση που ο ενδιαφερόμενος δε συμμορφωθεί 
εντός του ως άνω οριζομένου χρονικού διαστήματος, 
ενημερώνεται εγγράφως για την απαγόρευση έναρξης 
λειτουργίας της επιχείρησης. Ο ενδιαφερόμενος μπορεί 
να επανέλθει με την υποβολή νέας αναγγελίας σύμφωνα 
με τη διαδικασία του παρόντος άρθρου. 

5. Σε περίπτωση που οι αρμόδιες υπηρεσίες του ΥΠΑ¬ 
ΑΤ, κατά περίπτωση, όπως ορίζονται στην παρ. 3 δεν 
απαγορεύσουν την έναρξη λειτουργίας της επιχείρησης 
σύμφωνα με την παρ. 4, η επιχείρηση μετά την παρέλευ¬ 
ση τριών (3) μηνών από την υποβολή της αναγγελίας, 
λειτουργεί ελεύθερα. Σε αυτήν την περίπτωση, κατά τη 
λειτουργία της επιχείρησης, με εισήγηση των αρμόδιων 
Υπηρεσιών του ΥΠΑΑΤ, κατά περίπτωση, όπως ορίζονται 
στην παρ. 3, μετά τη διενέργεια διοικητικού ελέγχου από 
αυτές, εάν διαπιστωθεί ότι πληρούνται οι προϋποθέσεις 
του άρθρου 3, η επιχείρηση καταχωρίζεται στο μητρώο 
επιχειρήσεων παραγωγής και εμπορίας πολλαπλασια¬ 
στικού υλικού καλλιεργούμενων φυτικών ειδών του 
άρθρου 6 και χορηγείται σε αυτήν Βεβαίωση Συνδρο¬ 
μής των Νομίμων Προϋποθέσεων για την άσκηση της 
σχετικής δραστηριότητας. Η ισχύς της Βεβαίωσης του 
δεύτερου εδαφίου είναι πέντε (5) χρόνια και ξεκινάει 
μια ημέρα μετά το πέρας των τριών (3) μηνών από την 
υποβολή της αναγγελίας. Σε αυτήν αναγράφεται υπο¬ 
χρεωτικά ο αριθμός μητρώου της επιχείρησης, καθώς 
και η διάρκεια ισχύος της. Στην περίπτωση που κατά τη 
λειτουργία της επιχείρησης, με εισήγηση των ανωτέρω 
αρμόδιων Υπηρεσιών του ΥΠΑΑΤ, μετά τη διενέργεια 
διοικητικού ελέγχου, διαπιστωθεί ότι δεν πληρούνται οι 


προϋποθέσεις του άρθρου 3, ζητείται εγγράφως από τον 
ενδιαφερόμενο η συμμόρφωση του εντός ενός (1) μηνός 
από την παραλαβή της σχετικής ειδοποίησης από αυτόν. 
Σε περίπτωση που ο ενδιαφερόμενος δεν συμμορφωθεί 
εντός του ως άνω οριζομένου χρονικού διαστήματος, 
ενημερώνεται εγγράφως για την απαγόρευση συνέχισης 
λειτουργίας της επιχείρησης. Ο ενδιαφερόμενος μπορεί 
να επανέλθει με την υποβολή νέας αναγγελίας σύμφωνα 
με τη διαδικασία του παρόντος άρθρου. 

6. Σε περίπτωση μεταβίβασης, ή κληρονομιάς της 
επιχείρησης, εφόσον αλλάζει ο Αριθμός Φορολογικού 
Μητρώου (ΑΦΜ) της επιχείρησης, ακολουθείται η δια¬ 
δικασία της παρ. 7. 

7. Σε περίπτωση αλλαγής του ΑΦΜ της επιχείρησης, 
απαιτείται η υποβολή νέας αναγγελίας έναρξης λειτουρ¬ 
γίας, σύμφωνα με το παρόν άρθρο. 

Άρθρο 5 

Υποχρεώσεις των επιχειρήσεων παραγωγής 
και εμπορίας πολλαπλασιαστικού υλικού 
καλλιεργούμενων φυτικών ειδών κατά τη 
λειτουργία τους 

1. Οι επιχειρήσεις παραγωγής και εμπορίας της παρ. 
1 του άρθρου 2: 

α)Τηρούντιςυποχρεώσειςπου καθορίζονται από τους 
Τεχνικούς Κανονισμούς Ελέγχου και Πιστοποίησης και 
Εμπορίας. 

β) Αποστέλλουν στο κατά τόπο αρμόδιο ΤΑΑ τα στατι¬ 
στικά δελτία που τους χορηγούνται από αυτό, καθώς και 
κάθε άλλο στοιχείο που ζητείται από αυτό, όπως στοιχεία 
σχετικά με την παραγωγή και τη διάθεση κλπ. 

γ) Αναρτούν σε εμφανές μέρος της έδρας της επιχεί¬ 
ρησης, τη χορηγούμενη βεβαίωση των παρ. 3 και 5 του 
άρθρου 4, για την προστασία των καταναλωτών και τη 
διευκόλυνση των διενεργούμενων ελέγχων. 

δ) Διατηρούν, εφόσον παράγουν, προβασικό και βασι¬ 
κό πολλαπλασιαστικό υλικό, αγρούς εξέτασης ποικιλια- 
κής ταυτότητας, σύμφωνα μετά τεχνικά πρωτόκολλα του 
Τμήματος Ελέγχου Ποικιλιών Καλλιεργούμενων Φυτών 
της Διεύθυνσης Αποκεντρωμένων Υπηρεσιών Μακεδο¬ 
νίας - Θράκης του ΥΠΑΑΤ. 

ε) Διατηρούν σε καλή κατάσταση τα αποθέματα ασφα¬ 
λείας και διατηρούν και αποθηκεύουν το πολλαπλασι¬ 
αστικό υλικό σύμφωνα με τις καθιερωμένες από την 
επιστήμη και τεχνική προδιαγραφές. 

στ) Ενημερώνουν το κατά τόπο αρμόδιο ΤΑΑ για 
οποιαδήποτε μεταβολή της πραγματικής και νομικής 
κατάστασης της επιχείρησης, εντός τριάντα (30) ημερών 
από την επέλευση της. ζ) Αντικαθιστούν τον υπεύθυνο 
επιστήμονα εντός τριών (3) μηνών από την, για οποιον- 
δήποτε λόγο, αποχώρηση του. 

2. Πέραν των υποχρεώσεων της παρ. 1, οι φυτωριακές 
επιχειρήσεις τύπου Α, Β και Γ υποχρεούνται να: 

α) Σημαίνουν τα δενδρύλλια με ετικέτες, στις οποίες 
αναγράφονται κωδικοποιημένα το υποκείμενο, το εμ¬ 
βόλιο και η ημερομηνία εμβολιασμού. Ο κωδικός αυτός 
τίθεται στη διάθεση του κατά τόπο αρμόδιου ΤΑΑ. 

β) Ξεριζώνουν τα δενδρύλλια στην κατάλληλη εποχή 
και με προσοχή, προς αποφυγή δημιουργίας πληγών, 

καταστρέφουν τα καχεκτικά και άρρωστα φυτά, καθώς 
και αυτά που έχουν ηλικία μεγαλύτερη από την κανονική 
για μεταφύτευση και τα συντηρούν κατάλληλα μέχρι την 
τελική τους διάθεση. 

γ) Τηρούν βιβλία προμήθειας, παραγωγής, διάθεσης 
στα οποία θα αναγράφονται: η ετήσια παραγωγή και δι¬ 
άθεση του παραγόμενου πολλαπλασιαστικού υλικού, το 
ονοματεπώνυμο του προμηθευτή, το ονοματεπώνυμο 
του αγοραστή, η ποσότητα και το είδος του πολλαπλασι¬ 
αστικού υλικού (φυτικό είδος, ποικιλία, συνδυασμός υπο- 
κειμένου-εμβολίου όπου υπάρχει, αριθμός παρτίδας). 

δ) Εκδίδουν τιμολόγια πώλησης ή λαμβάνουν τιμο¬ 
λόγιο αγοράς σύμφωνα με τις ισχύουσες διατάξεις της 
φορολογικής νομοθεσίας στο οποίο αναγράφονται τα 
εξής στοιχεία: το ονοματεπώνυμο του φυτωριούχου, 
ταχυδρομική διεύθυνση του φυτωρίου, το ονοματεπώ¬ 
νυμο του αγοραστή, ο αριθμός των δενδρυλλίων κατά 
είδος και ποικιλία και το υποκείμενο πάνω στο οποίο 
είναι εμβολιασμένα, 

ε) Υποβάλουν στα κατά τόπους αρμόδια ΤΑΑ: 
αα) Οι φυτωριακές επιχειρήσεις τύπου Α: μέχρι το τέ¬ 
λος Δεκεμβρίου κάθε έτους στοιχεία του παραγομένου 
πάσης φύσεως πολλαπλασιαστικού υλικού δενδρωδών, 
το οποίο είναι έτοιμο προς πώληση μαζί με την ποσότητα 
υλικού παραγωγής των προηγουμένων ετών η οποία 
δεν διατέθηκε καθώς και την αναμενόμενη παραγωγή 
του επόμενου έτους. Έως 15 Σεπτεμβρίου κάθε έτους τις 
δηλώσεις παραγωγής του προς πιστοποίηση πολλαπλα¬ 
σιαστικού υλικού αμπέλου μαζί με στοιχεία φύτευσης για 
τη νέα καλλιεργητική περίοδο. 

ββ) Οι φυτωριακές επιχειρήσεις τύπου Β και Γ: μέχρι το 
τέλος Δεκεμβρίου κάθε έτους στοιχεία του πάσης φύσε¬ 
ως πολλαπλασιαστικού υλικού που διέθεσαν. 

Άρθρο 6 

Μητρώο λειτουργίας επιχειρήσεων παραγωγής 
και εμπορίας πολλαπλασιαστικού υλικού καλλι¬ 
εργούμενων φυτικών ειδών 

1. Οι αρμόδιες υπηρεσίες του ΥΠΑΑΤ της παρ. 3 του 
άρθρου 4 τηρούν το μητρώο λειτουργίας επιχειρήσεων 
παραγωγής και εμπορίας πολλαπλασιαστικού υλικού, 
στο εξής Μητρώο, ανάτύπο επιχείρησης της παρ. 1 του 
άρθρου 2, στο οποίο καταχωρίζονται: 

α) Ο αριθμός μητρώου της επιχείρησης (κωδικός αριθ¬ 
μός που χορηγείται από την αρμόδια κατά περίπτωση 
υπηρεσία της παρ. 3 του άρθρου 4), 
β) Ο τύπος της επιχείρησης, η έδρα και η επωνυμία της 
επιχείρησης ή το ονοματεπώνυμο του φυσικού προσώ¬ 
που με πλήρη στοιχεία (ΑΦΜ, διεύθυνση, φαξ, τηλέφωνα 
και διεύθυνση ηλεκτρονικού ταχυδρομείου). 

γ) Τα εργοστάσια, τα εργαστήρια, οι αποθήκες και τα 
υποκαταστήματα με πλήρη στοιχεία (διεύθυνση, φαξ 
και τηλέφωνα), και τα οικόπεδα, αγροτεμάχια ιδιόκτητα 
ή μη (θέση, περιγραφή κ.λπ.) που έχουν σχέση με την 
επιχείρηση. 

δ) Το ονοματεπώνυμο του νόμιμου εκπροσώπου της 
επιχείρησης. 

ε)Το ονοματεπώνυμο του υπεύθυνου επιστήμονα και 
του προσωπικού που απασχολείται στην επιχείρηση 


στην περίπτωση της μερικής απασχόλησης ή της απα¬ 
σχόλησης με σύμβαση παροχής ανεξαρτήτων υπηρεσι¬ 
ών του υπεύθυνου επιστήμονα, σύμφωνα με το άρθρο 3. 

στ) Τα ετήσια στατιστικά στοιχεία της επιχείρησης που 
αφορούν την παραγωγή και τη διακίνηση του πολλαπλα¬ 
σιαστικού υλικού. 

ζ) Ποινές, ανανεώσεις, διαγραφή από το μητρώο, δια¬ 
κοπή λειτουργίας της επιχείρησης. 

2. Σε περίπτωση μεταφοράς ή επέκτασης των φυ- 
τωριακών επιχειρήσεων τύπου Α, Β και Γ σε νέα θέση 
επαναλαμβάνεται η διαδικασία του άρθρου 4 χωρίς την 
υποχρέωση της πληρωμής του παράβολου της παρ. 1 
του άρθρου 27 του ν. 1564/1985. 

3. Για οποιαδήποτε μεταβολή της πραγματικής ή νο¬ 
μικής κατάστασης των επιχειρήσεων παραγωγής και 
εμπορίας πολλαπλασιαστικού υλικού καλλιεργούμενων 
φυτικών ειδών, η οποία γνωστοποιείται σύμφωνα με την 
περ. στ της παρ. 1 του άρθρου 5, το Μητρώο ενημερώνε¬ 
ται από την αρμόδια κατά περίπτωση υπηρεσία της παρ. 
3 του άρθρου 4 εφόσον πληρούνται οι προϋποθέσεις 
όπως περιγράφονται στο άρθρο 3, χωρίς την υποχρέωση 
της πληρωμής του παράβολου της παρ. 1 του άρθρου 
27 του ν. 1564/1985. 

Άρθρο 7 

Επανεξέταση της συνδρομής των νομίμων 
προϋποθέσεων λειτουργίας των επιχειρήσεων 
παραγωγής και εμπορίας πολλαπλασιαστικού 
υλικού καλλιεργούμενων φυτικών ειδών 

Η καταχώρηση των επιχειρήσεων της παρ. 1 του άρ¬ 
θρου 2 στο Μητρώο διαρκεί πέντε (5) χρόνια. Στην 
περίπτωση που ο ενδιαφερόμενος επιθυμεί τη συνέ¬ 
χιση της λειτουργίας της επιχείρησης, υποβάλλει πριν 
από το πέρας της πενταετίας, αίτηση για την επικαι- 
ροποίηση του φακέλου στο κατά τόπο αρμόδιο ΤΑΑ, 
συνοδευόμενη από το αποδεικτικό κατάθεσης του πα¬ 
ράβολου της παρ. 1 του άρθρου 27 του ν. 1564/1985. 
Στη συνέχεια διενεργείται διοικητικός έλεγχος από το 
κατά τόπο αρμόδιο ΤΑΑ. Στο διάστημα που μεσολα¬ 
βεί μεταξύ της υποβολής της αίτησης του δεύτερου 
εδαφίου και της έκδοσης της Βεβαίωσης Συνδρομής 
των Νομίμων Προϋποθέσεων ή της τυχόν απαγόρευ¬ 
σης της συνέχισης λειτουργίας της επιχείρησης, αυτή 
λειτουργεί νομίμως. 

Στην περίπτωση όπου πληρούνται οι προϋποθέσεις 
του άρθρου 3, ανανεώνεται η εγγραφή της επιχείρησης 
στο Μητρώο και χορηγείται σε αυτήν Βεβαίωση Συν¬ 
δρομής των Νομίμων Προϋποθέσεων για την συνέχιση 
της άσκησης της σχετικής δραστηριότητας. Ο αριθμός 
μητρώου της επιχείρησης δεν αλλάζει και η Βεβαίωση 
ισχύει για πέντε (5) χρόνια και αρχίζει μια ημέρα μετά 
την ημερομηνία λήξης της προηγούμενης. 

Στην περίπτωση όπου δεν πληρούνται οι προϋπο¬ 
θέσεις του άρθρου 3, δεν ανανεώνεται η εγγραφή της 
επιχείρησης στο Μητρώο και δεν μπορεί να συνεχίσει 
τη λειτουργία της. Εάν ο ενδιαφερόμενος επιθυμεί τη 
συνέχιση της λειτουργίας της θα πρέπει να ακολου¬ 
θήσει εκ νέου την διαδικασία που περιγράφεται στο 
άρθρο 4. 

Άρθρο 8 

Μεταβατικές διατάξεις 

1. Από την έναρξη ισχύος της παρούσας απόφασης, οι 
αναγγελίες έναρξης λειτουργίας σποροπαραγωγικών και 
φυτωριακών επιχειρήσεων τύπου Α, Β και Γ, καθώς και οι 
αναγγελίες έναρξης λειτουργίας επιχείρησης εμπορίας 
πολλαπλασιαστικού υλικού τύπου Α και Β, ανανέωσης ή 
αλλαγής αυτών, οι οποίες υπεβλήθησαν βάσει των δια¬ 
τάξεων της αριθμ. 1153/16620/4.2.2014 απόφασης των 
Αναπληρωτών Υπουργών Οικονομικών και Αγροτικής 
Ανάπτυξης και Τροφίμων (Β' 616), και εκκρεμούν, εξε¬ 
τάζονται με βάση τις διατάξεις της παρούσας. 

2. Οι αναγγελίες έναρξης λειτουργίας επιχείρησης 
εμπορίας πολλαπλασιαστικού υλικού τύπου Γ, ανανέ¬ 
ωσης ή αλλαγής αυτών, οι οποίες υπεβλήθησαν βάσει 
των διατάξεων της αριθμ. 1153/16620/4.2.2014 απόφα¬ 
σης και εκκρεμούν, επέχουν θέση αναγγελίας έναρξης 
λειτουργίας επιχείρησης εμπορίας πολλαπλασιαστικού 
υλικού τύπου Α, ανανέωσης ή αλλαγής αυτών, αντίστοι¬ 
χα και εξετάζονται με βάση τις διατάξεις της παρούσας. 

3. Από την έναρξη ισχύος της παρούσας απόφασης, 
οι επιχειρήσεις οι οποίες κατέχουν άδεια εμπορίας πολ¬ 
λαπλασιαστικού υλικού τύπου Γ ή Βεβαίωση Συνδρο¬ 
μής Νομίμων Προϋποθέσεων για την άσκηση εμπορίας 
πολλαπλασιαστικού υλικού τύπου Γ, καταχωρίζονται στο 
Μητρώο ως επιχειρήσεις εμπορίας πολλαπλασιαστικού 
υλικού τύπου Α με νέο αριθμό μητρώου. Στις εν λόγω επι¬ 
χειρήσεις χορηγείται νέα βεβαίωση συνδρομής νομίμων 
προϋποθέσεων, η οποία έχει ισχύ έως την ημερομηνία 
λήξης της προηγούμενης βεβαίωσης. 

4. Οι άδειες λειτουργίας ή οι βεβαιώσεις συνδρομής 
νομίμων προϋποθέσεων σποροπαραγωγικών και φυ- 
τωριακών επιχειρήσεων τύπου Α, Β και Γ, καθώς και οι 
άδειες ή οι Βεβαιώσεις Συνδρομής Νομίμων Προϋποθέ¬ 
σεων επιχειρήσεων εμπορίας πολλαπλασιαστικού υλικού 
τύπου Α και Β, οι οποίες εκδόθηκαν πριν από την έναρξη 
ισχύος της παρούσας, ανανεώνονται μετά από αίτηση 
του ενδιαφερομένου, πριν από τη λήξη τους, για επικαι- 
ροποίηση του φακέλου και της εγγραφής στο μητρώο, 
σύμφωνα με το άρθρο 7, μετά από την εξέταση της συν¬ 
δρομής των προϋποθέσεων, όπως αυτές ορίζονται στην 
παρούσα απόφαση. 


Άρθρο 9 

Διατηρούμενες σε ισχύ διατάξεις 

Από την έναρξη ισχύος της παρούσας απόφασης το 
άρθρο 8 και οι παρ. 1 και 4 του άρθρου 9 της αριθμ. 
1153/16620/4.2.2014 απόφασης των Αναπληρωτών 
Υπουργών Οικονομικών και Αγροτικής Ανάπτυξης και 
Τροφίμων (Β' 616), διατηρούνται σε ισχύ. 

Άρθρο 10 

Καταργούμενες διατάξεις 

1. Από την έναρξη ισχύος της παρούσας απόφασης 
καταργείται η αριθμ. 1153/16620/4.2.2014 απόφαση των 
Αναπληρωτών Υπουργών Οικονομικών και Αγροτικής 
Ανάπτυξης καιΤροφίμων (Β' 616), με την επιφύλαξη του 
άρθρου 9. 

2. Κάθε παραπομπή στην απόφαση της παρ. 1 νοείται 
ως παραπομπή στην παρούσα απόφαση. 

3. Οπου στις κείμενες διατάξεις απαιτείται ως στοιχείο 
νομιμότητας άσκησης μιας δραστηριότητας η κατοχή 
άδειας για την παραγωγή και την εμπορία πολλαπλασια¬ 
στικού υλικού καλλιεργούμενων φυτικών ειδών, εφεξής 
νοείται ως τέτοιο η συνδρομή στο πρόσωπο του ενδια¬ 
φερομένου όλων των προϋποθέσεων που απαιτούνται 
για την άσκηση της ανωτέρω δραστηριότητας, βάσει 
των διατάξεων της παρούσας. 

Άρθρο 11 

Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 2017 

